PATVIRTINTA

Vilniaus rajono savivaldybės

Administracijos direktoriaus

2024 m. balandžio 16 d.

įsakymu Nr. A27(1)-419

Priedas Nr. 18

**Vilniaus rajono savivaldybės administracijos Rukainių seniūnijos**

**2024 m. veiklos planas**

1. **Vilniaus rajono savivaldybės administracijos Rukainių seniūnijos aplinka.**

1.1. Seniūnijos plotas, miestelių, kaimų trumpa charakteristika.

Rukainių seniūnija yra įsikūrusi Vilniaus rajono pietryčiuose. Ji ribojasi su Kalvelių, Medininkų, Marijampolio, Rudaminos, Nemėžio, Šatrininkų ir Mickūnų seniūnijomis. Seniūnijos teritorijoje yra išsidėstę 64 kaimai, kurie apima 15000 ha žemės plotą. Didesnės gyvenvietės tai Savičiūnai, Užukenė, Mykoliškės, Ašmenėlė, Juodiškės. Nedidelis, bet žinomas ne tik Lietuvoje, bet ir užsienyje yra Bareikiškių kaimas, kuriame gyveno ir kūrė poetas Vladislovas Sirokomlė ir Svironių viensėdis, kur gimė rašytojas Francišakas Bahuševičius.

Rukainių kaimas yra pati didžiausia gyvenvietė bei seniūnijos centras. Čia veikia įvairios įstaigos ir organizacijos: seniūnija, bažnyčia, gimnazija, vaikų darželis, biblioteka, paštas, parduotuvės, kirpykla ir kt. Krikščionybės 2000 metų jubiliejui įamžinti Rukainių kaime Vilniaus ir Naujosios gatvių sankryžos pastatyta Jėzaus Kristaus skulptūra.

1.2. Seniūnijos gyventojai (einamųjų metų sausio 1 d. duomenimis).

VĮ Registrų centro duomenimis seniūnijoje gyventojų skaičiaus kiekvienai metais svyruoja nežymiai. Tačiau faktiškai gyvenančių yra daug daugiau, nes ne visi yra deklaravę savo gyvenamąją vietą mūsų seniūnijos teritorijoje. Tai ypač aktualu sodų bendrijose. Dauguma mūsų seniūnijos gyventojų yra darbingo amžiaus, jaunos šeimos. 2023 m. sausio 1 d. Rukainių seniūnijoje deklaravusių gyvenamąją vietą gyventojų skaičius - 2756.

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 1816 |
| Pensinio amžiaus | 527 |
| Vienišų asmenų | 69 |
| Vienišų nusenusių | 64 |
| Daugiau nei 65 m. amžiaus | 527 |
| Suaugusiųjų neįgaliųjų | 320 |
| Vaikų su negalia iki 18 m. | 8 |
| Darbingo amžiaus neįgaliųjų | 158 |
| Socialinę atskirtį patiriančios šeimos | 15 |

1.3. Seniūnijos seniūnaitijos, bendruomenės, bendrijos (skaičius, pagrindinė informacija).

Iš gyvenamųjų vietovių, esančių seniūnijos teritorijoje, sudarytos 5 seniūnaitijos ir išrinkti kiekvienos seniūnaitijos seniūnaičiai:

**Rukainių seniūnaitija** – Rukainių k., Kryžkelio k.

Seniūnaitė – Kristina Blaževičienė.

**Mykoliškių seniūnaitija** – Ašmenėlės k., Balelių k., Dvarykščių k., Kijonių k., Naujasėdžių k., Pajuodžių k., Pasvirės k., Bareikiškių k., Mykoliškių k., Užukenės k., Užudvario k., Pakalnių k., Užuprūdžių k.

Seniūnaitė – Lilija Lokutijevska.

**Savičiūnų seniūnaitija** – Akmenės k., Bruškiškių k., Čepurniškių k., Gudžių k., Gulbinės k., Kaniūkiškių k., Nelydiškių k., Padvarininkų k., Pavaičio vs., Rūdynės k., Savičiūnų k., Sirvydų k., Šinkalaukio k., Tribilų k.

Seniūnaitė –Teresa Solovej.

**Žemaitėlių seniūnaitija** – Batviniškių k., Jukšėnų k., Lankelių k., Mūrininkų k., Svironių vs., Trakelių k., Jurčiukų k., Kalesninkų k., Kūlių k., Skarvadiškių k., Tumosų k., Ulėnų k., Valkagulių k., Voverių k., Žemaitėlių k., Žemlių k., Naujasėdžių vs., Zatišiaus k.

Seniūnaitė – Česlava Urinovič.

**Senasalio seniūnaitija** – Ančeriškių k., Juodiškių k., Arklėnų k., Benediktiškių k., Elžbietinės k., Kastelių k., Katutiškių k., Kisieliškių vs., Mantušių k., Pavalkių k., Rutkiškių k., Senasalio k., Tiltelių k., Varkalabiškių k., Žybartonių k., Kenos k., Lukšinės k.

Seniūnaitė – Danuta Narvoiš.

2023 metais išrinkti seniūnaičiai naujai 4 metų kadencijai. Seniūnaičiai dirba visuomeniniais pagrindais: atstovauja seniūnaitijos gyventojus, skatina juos prižiūrėti gyv. vietovės teritoriją, dalyvauja susirinkimuose ir kituose renginiuose, bendradarbiauja su seniūnija ir teikia informacija seniūnaitijos gyventojams.

Rukainių seniūnijoje veikia Rukainių, Mykoliškių ir Savičiūnų bendruomenės.

Rukainių seniūnijos teritorijoje yra 10 sodų bendrijų: SB Automobilistas. SB Elka, SB Kosmonautas, SB Lankas, SB Matas, SB Rožė, SB Sodyba-1, SB Ūla, SB Uoga, SB Volungė.

1.4. Švietimo įstaigos (pavadinimas, vaikų sk., pagrindinė informacija apie įstaigą).

Rukainių seniūnijoje yra Rukainių gimnazija. Rukainių gimnazijoje dabar mokosi 199 mokiniai, dėstoma lenkų ir lietuvių kalbomis.

Rukainių kaime veikia Rukainių vaikų darželis, kurį lanko 25 vaikai. Darželyje ugdymas vyksta lenkų ir lietuvių kalbomis.

1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Seniūnijoje yra Rukainių Šv. arkangelo Mykolo bažnyčia, kurioje pamaldos laikomos lenkų kalba. Veikia Rukainių ambulatorija, Rukainių paštas, 4 bibliotekos: Rukainių k., Bareikiškių k., Savičiūnų k. ir Senasalio k. Bareikiškių kaime veikia V. Sirokomlės muziejus, kuris siūlo įvairius edukacinius užsiėmimus. Rukainių kaime veikia Rudaminos kultūros centro Rukainių skyrius, Savičiūnų kaime Rudaminos kultūros centro Savičiūnų skyrius, kuriuose gyventojams rengiami įvairūs renginiai.

2023 m. atidaryti Bendruomeniniai vaikų globos namai, adresu Vilniaus r. sav., Rukainių sen., Rukainių k., Mokytojų g. 5A, kuriuose gyvena vaikai, netekę tėvų globos.

Rukainių seniūnijoje įrengta treniruoklių aikštelė Rukainių k. ir 3 vaikų žaidimo aikštelės: Savičiūnų k. - 1 ir Rukainių k. – 2. Rukainių k. Rukainių gimnazijos teritorijoje įrengtas daugiafunkcinis sporto aikštynas.

1.6. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Rukainių seniūnijos teritorijoje yra 17 kapinių: 7- veikiančios, 2 – ribotai veikiančios, 8 – neveikiančios.

2023 m. sėkmingai įgyvendintas projektas „Vilniaus r. Rukainių sen. Rukainių pagrindinės kaimo viešosios erdvės sutvarkymas, siekiant pritaikyti vietos gyventojų laisvalaikio poreikiams“ Vilniaus r. sav., Rukainių sen., Rukainių k., Vilniaus g. 12A naujai įrengta viešoji erdvė poilsiui ir sportui, pritaikyta vietos gyventojų laisvalaikio poreikiams.

1.7. Seniūnijos teritorijoje esančios įmonės (veiklos pobūdis, darbuotojų sk.).

Pagrindinės seniūnijoje esančios verslo šakos yra žemės ir miškų ūkiai. Veikia šios įmonės: UAB „Vingės terminalas“ - logistika, UAB „Visola“ – grūdų perdirbimas, UAB „Geologijos tyrimai“, UAB Būduva – gaminiai iš metalo ir medienos, parduotuvių tinklas UAB „Naujas Afas“ ir UAB „Afas“, G. Kučinskajos parduotuvė, Ašmenėlės k. parduotuvė, 3 autoparduotuvės (UAB „Airiba“, L. Lokutijevskajos PĮ, I. Mackevičio), prekiaujančios atokesniuose kaimuose. kaimo turizmo Dvarykščių sodyba, Užukenės Vila, „Boso pirtis Rukainiuose“, Restoranas baras „Afizus“, Sodybos nuoma – Naturvila Senasalio k., Villa Lotus, Kino studija, Flow State Žirgynas.

1. **Vilniaus rajono savivaldybės administracijos Rukainių seniūnijos vidinė struktūra, valdomi ištekliai.**

2.1. Rukainių seniūnija yra Vilniaus rajono savivaldybės administracijos struktūrinis teritorinis padalinys, veikiantis Vilniaus rajono aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla Vilniaus rajono savivaldybės administracijos Rukainių seniūnija siekia: aktyvinti kultūrinį, sportinį, turistinį bei dvasinį gyvenimą; saugoti ir puoselėti dvasines, istorines vertybes, krašto tradicijas; telkti bendruomenę bendroms akcijoms, renginiams, šventėms; mažinti seniūnijos gyventojų socialinę atskirtį.

2.2. Seniūnijos vidinė struktūra (darbuotojų skaičius, pareigos).

Vilniaus rajono savivaldybės administracijos Rukainių seniūnijoje iš viso dirba 16 darbuotojų: 7 darbuotojai dirba administracinį darbą (Rukainių seniūnijos seniūnė, vyriausioji raštvedė, vyresnioji socialinio darbo organizatorė, vyresnioji finansininkė, inspektorius, 2 vyresnieji specialistai), 2 kapinių prižiūrėtojai, 4 kiemsargiai, valytoja, kūrikas, elektrikas.

2.3. Seniūnijos turtas apskaitomas seniūnijos balanse (apskaitomos lėšos).

Bendras seniūnijos turtas apskaitomas seniūnijos balanse sudaro 3 378 261,56 eurų.

Seniūnijos balanse yra:

* Automobiliai: Volkswagen Sharan ir Subaru Forester skirti naudotis tarnybos reikalams.
* Pastatai: seniūnijos administracinis pastatas Mokytojų g. 9, Rukainių k., Vilniaus r. ir ambulatorijos pastatas Vilniaus g. 39, Rukainių k., Vilniaus r.
* Bustai adresu: Mokytojų g. 10-6, Rukainių k., Vilniaus r. ir Vilniaus g. 71-1 Rukainių k., Vilniaus r.
* Infrastruktūra (keliai, automobilių stovėjimo aikštelės) ir kt.

2.4. Viešųjų darbų programa (lėšos, įdarbinta žmonių, veikla).

Rengiant Rukainių seniūnijos veiklos planą buvo atsižvelgta į seniūnijos lėšų poreikio 2023 metams sąmatą. Seniūnijos 2024 metų lėšos sudaro 5,1 tūkst. eurų.

2023 metais užimtumą didinančiai programai skirta 5,1 tūkst. eurų. Planuojama įdarbinti 2 žmones, kurie atliks seniūnijos teritorijos tvarkymo darbus.

1. **Vilniaus rajono savivaldybės administracijos Rukainių seniūnijos misija, vizija.**

3.1. Seniūnijos misija.

Tenkinant Rukainių seniūnijos bendruomenės viešuosius poreikius ir interesus, įgyvendinti savivaldos teisę ir vykdyti viešojo administravimo ir viešųjų paslaugų teikimo funkcijas seniūnijos lygiu.

3.2. Seniūnijos vizija.

Rukainių seniūnija - tai Vilniaus rajono dalis, turtinga natūralios ir sveikos gamtos išteklių, bei turinti išvystytą turizmo paslaugų infrastruktūrą. Čia sutelkti draugiški bendruomenės nariai, kurie gyvena, dirba ir kuria patogioje ir saugioje aplinkoje. Numatoma rūpintis seniūnijos ir gyventojų gerove, kurti saugią ir patogią gyvenamąją aplinką.

3.3. Einamųjų metų seniūnijos metinio veiklos plano tikslai.

1. Planuojami vietinės reikšmės keliose/gatvėse darbai:

• pagal esamą projektą vykdyti Žemaitėlių g., Žemaitėlių k., VL8830 asfaltbetonio dangos įrengimą;

• įrengti Užukenės k., Užukenės g. greitį ribojantį kalnelį;

• atlikti Lankelių k. VL8847 žvyrkelio įrengimą;

• atlikti Naujasėdžių k. VL2109 ir VL2186 žvyro-skaldos pagrindo (dangos) įrengimą;

• įrengti Šinkalaukio k. VL2175 pralaidą ir atlikti kelio remontą, įrengiant žvyro-skaldos mišinio sluoksnį;

• atlikti Tribilų k. VL8842 žvyro-skaldos pagrindo (dangos) įrengimą;

• atlikti Mykoliškių k. VL2123, VL2124 žvyro-skaldos pagrindo (dangos) įrengimą;

• atlikti Dvarykščių k., Verbų g. VL8864 žvyro-skaldos pagrindo (dangos) įrengimą;

• atlikti Varkalabiškių k., Varkalabiškių g. VL8826 žvyro-skaldos pagrindo (dangos) įrengimą;

• atlikti Pajuodžių k. VL2108 kelio remontą, įrengiant žvyro-skaldos mišinio/žvyro sluoksnį;

• atlikti Bruškiškių k. VL2174 pralaidos įrengimą;

• atlikti Bareikiškių k., Vladislavo Sirokomlės g. VL8812 asfaltbetonio dangos remontą;

• parengti Svironių vs., Jukšėnų g., VL8859; Kūlių k., Jukšėnų g., VL8833, Jukšėnų k., Jukšėnų g. VL8834, nuo G. J. Mincevičiaus g. iki Jukšėnų kapinių, asfaltbetonio dangos įrengimo projektą;

• parengti Šinkalaukio k., Čepurniškių g. VL8839 ir Čepurniškių k., Čepurniškių g. VL8840, nuo Minsko pl. A3 iki esamo asfaltbetonio, asfaltbetonio dangos įrengimo projektą;

• atlikti Bruškiškių k., Paupio g. VL2135 žvyro-skaldos pagrindo (dangos) įrengimą;

• atlikti Čepurniškių k. VL2167 ir VL2177 pralaidos ir žvyro-skaldos pagrindo (dangos) įrengimą;

• atlikti Kalesninkų k., VL2143 žvyro-skaldos pagrindo (dangos) įrengimą;

• atlikti Užukenės k., Užukenės g. VL8820 žvyro-skaldos pagrindo (dangos) įrengimą;

• atlikti Rukainių k., Ateities g., VL8844 žvyro-skaldos pagrindo (dangos) įrengimą;

• atlikti Rukainių k., Vilties g., VL8843 žvyro-skaldos pagrindo (dangos) įrengimą;

• atlikti Rukainių k., Kunigo Povilo Ksavero Bžostovskio g. VL2107 ir VL8816 žvyro-skaldos pagrindo (dangos) įrengimą;

• atlikti Lukšinės k. VL8821 žvyro-skaldos pagrindo (dangos) įrengimą;

• atlikti Kryžkelio k., Kryžkelio g. VL8841 žvyro-skaldos pagrindo (dangos) įrengimą;

• atlikti Rukainių k., Kunigo Mykolo Dluskio g., VL8856 ir Mykoliškių k. VL8857 žvyro-skaldos pagrindo (dangos) įrengimą;

• atlikti Užudvario k. VL2116 kelio atkarpoje žvyro-skaldos pagrindo (dangos) įrengimą;

• atlikti Bareikiškių k., Gegužinės g. VL8846 žvyro-skaldos pagrindo (dangos) įrengimą;

*•* įrengti Rukainių seniūnijos teritorijoje trūkstamas kaimų, gatvių pavadinimų kelio ženklus ir kt.;

• gerinti Rukainių seniūnijos vietinės reikšmės kelių ir gatvių su žvyro danga būklę lyginant autogreideriu;

• užtaisyti duobes asfaltbetonio dangoje;

• šienauti vietinės reikšmės kelių kelkraščius;

• nukirsti avarinius bei eismui trukdančius medžius;

1. Įrengti automobilių stovėjimo aikštelę sklype adresu Mokytojų g. 9, Rukainių k., Vilniaus r., kuriame yra Rukainių seniūnijos administracinis pastatas.
2. Įrengti gatvių apšvietimą:

• Savičiūnų k., F. Boguševičiaus g. atkarpoje nuo Gėlių g. sankryžos iki S. Konarskio g.;

• Rukainių k., Kunigo Povilo Ksavero Bžostovskio g.;

• Kryžkelio k.

1. Parengti projektus:

* Kryžkelio k. gatvių apšvietimo projektą;

• Pavalkių k. gatvių apšvietimo projektą;

• Gulbinės k. gatvių apšvietimo projektą;

• Naujasėdžių k. gatvių apšvietimo projektą;

• Lankelių k. gatvių apšvietimo projektą.

1. Gerinti, puoselėti Rukainių seniūnijos teritorijos gerbūvį (pakabinti gėles: Rukainių k., Vilniaus g. ir Naujoji g., Savičiūnų k., Gėlių ir F. Boguševičiaus g.)
2. Atlikti Čepurniškių k. fermų griovimo darbus.
3. Organizuoti Juodiškių k. autobuso sustojimo įrengimą.
4. Įrengti takelius Rukainių kapinėse ir kapinių aptvėrimą kitose Rukainių seniūnijos teritorijoje esamose kapinėse.
5. **Einamųjų metų KPPP ir Vietos bendruomenių savivaldos programos lėšų poreikis.**

4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

Tikslas – gerinti gyvenimo kokybę seniūnijoje.

Uždaviniai:

• atlikti Žemaitėlių g., Žemaitėlių k., VL8830 asfaltbetonio dangos įrengimą;

• atlikti Naujasėdžių k. VL2109 ir VL2186 žvyro-skaldos pagrindo (dangos) įrengimą.

KPPP planuojamas lėšų poreikis yra 180000 eurų.

4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Lėšos vietos bendruomenių savivaldai neplanuojamos.

4.3. Iš savivaldybės biudžeto skirtos lėšos įsiskolinimams dengti.

Seniūnija įsiskolinimų neturi.

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės pavadinimas** | **Rezultatai/**  **Vertinimo kriterijai** | **Savivaldybės biudžeto asignavimai** | | | | | **Iš viso** | **Pastabos** |  | | | | |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |  | | | |
| **Susisiekimo ir gatvių apšvietimo infrastruktūros gerinimo programa (03)** | | | | | | | | | | | | |  | | | |
| 03 | 01 | **Plėtoti rajono gyventojams patogią ir saugią susisiekimo sistemą** | | | | | | | | | | |  | |  | |
| 03 | 01 | 03 | **Apšviesti rajono gyvenviečių gatvės ir plėsti gatvių apšvietimo tinklus** | | | | | | | | | |  | | | |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | Apšviestos Rukainių k.: Vilniaus g., Mokytojų g., Vaikų g., Pašto g., Pušyno g., Šilėnų g., Naujoji g., Ašmenėlės k. Smalinės g., Dvarykščių k., Kyviškių g., Užukenės k., Užukenės g., Senasalio k., Senasalio g., Savičiūnų k.: Naujakurių g., Lauko g., F. Boguševičiaus ir Gėlių g., Tribilų k., Tribilų g., Čepurniškių k., Čepurniškių g., Bruškiškių k., Paupio g., Tumosų k., G. J. Mincevičiaus g., Kryžkelio k., Vilniaus g., Bareikiškių k., S. Moniuškos g. ir Bareikiškių g., Ančeriškių k., Ančeriškių g., Rutkiškių k., Rutkiškių g., Kyviškių g. (Naujasėdžių k. ir Kijonių k.), Kūlių k., Kūlių g., Gudžių k., Gudžių g., Varkalabiškių k., Varkalabiškių g. ir Senasalio g., Žemaitėlių k., G. J. Mincevičiaus g., Kenos k., Slavinskio g. ir Kenos g., Mantušių k., Mantušių g., Sirvydų k., Sirvydų g., Mykoliškių k., Mykoliškių g., Zatišiaus k., Juodiškių k. ir Tiltelių k. (Juodiškių g. ir Rudaminos g.).Įrengti Savičiūnų k., F. Boguševičiaus g. ir Rukainių k., Kunigo P. K. Bžostovskio g. gatvių apšvietimą. | 140,0 |  |  | 140,0 |  | 140,0 |  |  | |  | |
| **Valdymo programa (04)** | | | | | | | | | | | | |  | |  | |
| 04 | 01 | **Užtikrinti sklandų savivaldybės institucijų darbą** | | | | | | | | | | |  | |  | |
| 04 | 01 | 01 | **Sudaryti sąlygas savivaldybės funkcijų vykdymui** | | | | | | | | | |  | |  | | 103200 | |
| 04 | 01 | 01 | 04 | Seniūnijų darbo organizavimas | Vykdoma nuolat | 211,0 |  | 1,2 | 212,2 |  | 212,2 |  |  | |  | |
| 04 | 01 | 01 | 04 | Žemės ūkio funkcijų vykdymas | Valdų atnaujinimas, suinteresuotų asmenų konsultavimas, paraiškų priėmimas | 33,6 |  |  | 33,6 |  | 33,6 |  |  | |  | |
| **Saugios ir švarios gyvenamosios aplinkos kūrimo programa (05)** | | | | | | | | | | | | |  | | | | |
| 05 | 01 | **Užtikrinti gyventojams nepertraukiamą komunalinių paslaugų teikimą** | | | | | | | | | | |  | | | | |
| 05 | 01 | 02 | **Palaikyti rajone švarią aplinką** | | | | | | | | | |  | | | | |  | | 2500 |
| 05 | 01 | 02 | 05 | Atliekų tvarkymas(bešeimininkių šiukšlių surinkimas ir išvežimas) seniūnijose | Surinktos ir išvežtos atliekos iš kapinių, visuomeninių vietų | 7,0 |  |  | 7,0 |  | 7,0 |  |  | | |  | |
| 05 | 01 | 02 | 06 | Viešųjų erdvių (kapinių, poilsio zonų ir pan.) tvarkymas seniūnijose | Vykdoma nuolat.  Kelių remontas; kelių lyginimas autogreideriu; medžių pjovimas; kapinių priežiūra;  Rukainių kapinėse takelių įrengimas. Aikštelių projektų rengimas. | 388,5 |  |  | 388,5 |  | 388,5 |  |  | | |  | |
| **Socialinės atskirties mažinimo programa (08)** | | | | | | | | | | | | |  | |  | |
| 08 | 01 | **Didinti socialiai remtinų asmenų integraciją į visuomenę ir mažinti socialinę atskirtį** | | | | | | | | | | |  | |  | |
| 08 | 01 | 01 | **Teikti socialinę paramą** | | | | | | | | | |  | |  | | 19300 | |
| 08 | 01 | 01 | 01 | Piniginės socialinės paramos  teikimas  išmokant pašalpas ir kompensacijas | Socialinių pašalpų, laidojimo pašalpų, būsto šildymo kompensacijų, išmokų vaikams, paramų mokinio reikmenims, pašalpų socialiai remtiniems asmenims priskaičiavimas | 29,6 |  |  | 29,6 |  | 29,6 |  |  | |  | |

Seniūnė Anžela Stankevič

Vyresnioji finansininkė Laima Olkovskaja